ประกาศกรมประมง เรื่อง กำหนดวิธีการในการรวบรวมและจัดส่งรายงานการเข้าออกเรือประมงพาณิชย์ไปที่ศูนย์ควบคุมการแจ้งเรือเข้าออก ของเจ้าของท่าเทียบเรือประมงหรือผู้ประกอบกิจการแพปลา พ.ศ. 2558
ประกาศกรมประมง
ประกาศกรมประมง
เรื่อง
กำหนดวิธีการในการรวบรวมและจัดส่งรายงานการเข้าออกเรือประมงพาณิชย์
ไปที่ศูนย์ควบคุมการแจ้งเรือเข้าออก
ของเจ้าของท่าเทียบเรือประมงหรือผู้ประกอบกิจการแพปลา
พ.ศ. ๒๕๕๘
 

อาศัยอำนาจตามความในมาตรา
๘๕ วรรคสอง แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศกำหนดให้เจ้าของท่าเทียบเรือประมงหรือผู้ประกอบกิจการแพปลาทำการรวบรวมข้อมูลรายงานการเข้าออกเรือประมงพาณิชย์ที่มีขนาดตั้งแต่
๓๐ ตันกรอสขึ้นไป ที่เข้าออกท่าเทียบเรือประมงหรือแพปลาของตน
โดยดำเนินการเก็บรวบรวมสำเนาเอกสารสำหรับการแจ้งเข้าออกท่าเทียบเรือจากเจ้าของเรือ
ผู้ควบคุมเรือ หรือผู้รับมอบอำนาจ
ของเรือที่มาแจ้งเข้าออกจากท่าเทียบเรือทุกลำไว้เป็นหลักฐาน
และส่งให้ศูนย์ควบคุมการแจ้งเรือเข้าออกทุกวันที่ ๑๕ ของเดือน

ทั้งนี้
ประกาศฉบับนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป[๑]


ประกาศ ณ วันที่ ๒๙
ธันวาคม พ.ศ. ๒๕๕๘
วิมล จันทรโรทัย
อธิบดีกรมประมง



ปุณิกา/ปริยานุช/จัดทำ
๘ มกราคม ๒๕๕๙

































[๑] ราชกิจจานุเบกษา
เล่ม ๑๓๒/ตอนพิเศษ ๓๕๒ ง/หน้า ๒๔/๓๐ ธันวาคม ๒๕๕๘